Biblija (Tomislav Dretar)/Prijelaz Jordana


Prijelaz Jordana 
Jošua
3 1 Jošua se dize u rano jutro; oni pođoše iz Šitima, on i svi sinovi Izrailovi, i stigoše do Jordana; ondje oni provedoše noć prije no što  ga će prijeći. 
2 No, po isteku tri dana, službenici prođoše kroz tabor 
3 i dadoše ovu zapovijed narodu: ” Kad budete vidjeli *kovčeg saveza ALLAHA vašeg Allaha, i  svećenike *levite koji ga nose, tada napustite mjesto na kojem ste i slijedite ga 
4 - ipak nek' ima među vama jedan razmak  otprilike od 2 000 lakata; ne primičite se -, tako će te vi znati koji put trebate slijediti, jer vi nikad ranije niste prošli tim putem. “
5 Potom Jošua reče narodu: *” Posvetite se, jer sutra će ALLAH počiniti čuda usred vas. “ Jošua reče svećenicima: ” Ponesite kovčeg saveza i prijeđite ispred naroda. “ Oni ponesoše kovčeg saveza i hodiše ispred naroda. 
7 ALLAH reče Jošui: ” Danas ću te ja početi veličati u očima sveg Izraila da se zna da ću ja biti s tobom kao što bijah s Musom. 
8 A ti, ti ćeš dati ovu zapovijed svećenicima koji nose zavjetni kovčeg: Kad budete došli na rub voda Jordana, zaustaviće te se u Jordanu.“ 
9 Jošua reče sinovima Izrailovim:” Pomaknite se ovdje i slušajte riječi ALLAHA, Allaha svojega. “ 
10 Potom Jošua reče: ” Po ovome vi će te znati da je Allah živi usred vaš i da će uistinu izvlastiti pred vama Kanaane, Hitite, Hivite, Perizite, Girgazite, *Amorite i Jebuzite: 
11 evo da će zavjetni kovčeg ALLAHa cijele zemlje prijeći ispred vašJordan. 
12 A sada uzmite dvanaest ljudi između plemena Izrailovih, jedan čovjek po plemenu. 
13 Čim taban stopala svećenika koji nose zavjetni kovčeg ALLAHOV, ALLAHa cijelog svijeta,  bude stavljen u vode Jordana, tada vode Jordana, vode koje silaze prve, biće zapriječene i zaustaviće se u jednoj jedinstvenoj masi. “ 
14 Kad narod napusti svoje šatore za prijeći Jordan, svećenici koji su nosili kovčeg saveza bijahu ispred naroda. 
15 Kad oni koji nosiše kovčeg saveza dođoše do Jordana i noge se svećenika koji nosiše kovčeg saveza umočiše u vodu ispod obale - u stvari Jordan se prelijHavao preko obala svojih tokom cijele dobi žetve -, *16 tada, vode koje prve silaze zaustaviše se, uspraviše se u jednu jedinstvenu masu, veoma daleko, u Ademi, gradu koji je pored Sartana, i one koji silažahu prema moru Arabae, Slanom moru, biše potpuno odsječene, i narod prijeđe nasuprot Jerihonu. 
17 A svećenici koji nosiše Kovčeg Saveza ALLAHOVOG zaustaviše se na suhoj zemlji, usred Jordana, nepokretni, dok sav Izrail prolaziše pješice po suhom sve dok sav narodne bi završio prelaženje Jordana.